
[1] IKAW AY MAGPAKUMBABA – Part 1

Hunyo 5-11, 2005 [24th Week TFBC Cell Lessons]

Ang kataasan ang siyang humahadlang sa pagpapala ng Diyos. Sa araling ito ay iyong matututunan kung paano magpakumbaba at iwaksi ang kataasan sa iyong buhay.

Susing Kasulatan: Santiago 4:6-10; Kawikaan 16:18, 8:13, 13:10;Mga Awit 51:17

I. Ano ang Kataasan?

A. Pagiging mataas o di kaya’y makasarili dahil sa iyong talino, katawan, talento, kagandahan, ari-arian, nakamit na karangalan, tagumpay, posisyon sa buhay o ranggo, o kaalaman.

B. Ang ugat ng lahat ng kasalanan ay kataasan. Si Lucifer ay punong-puno ng kataasan. Ezekiel 28:17; Isaias 14:12-17
K. Tatlong pangunahing paraan ng tukso: masamang pita ng laman, mga nakatutukso sa paningin, mga karangyaan sa buhay. 1 Juan 2:16

II. Ano ang mangyayari kung ikaw ay magpakumbaba – Santiago 4:6,7

A. Bibigyan ka ng biyaya ng Diyos

B. Ikaw ay magpapasakop sa Diyos (Gawin ang sinasabi ng Diyos)

K. Malalabanan mo ang diyablo at siya ay lalayo sa iyo

III. Ang ginagawa ng may pagpapakumbaba – Santiago 4:8-9

A. Lumalapit sa Diyos – ang taong lumalapit sa Diyos ay dumadalo sa pananambahan
B. Linilinis ang mga kamay – hayaan ang Banal na Espiritu na ipakita ang mga bagay na ang ginagawa mo ay mali

K. Busilakin ang iyong puso – kung ang iyong mga motibo, mga kaisipan, mga nasain, at mga imahinasyon ay mali, magsisi at talikuran ang lahat ng mga ito.

D. Maghinagpis, malungkot at umiyak – malungkot dahil sa kasalanan

IV. Bakit dapt magkaroon ng mababang puso ?

A. Makikilala mo ang pangangailangan mo sa Diyos

B. Hahanapin mo ang Diyos

K. Ikaw ay susuko at susunod sa Diyos

D. Ikaw ay magkakaroon ng pusong mapagpasalamat

MGA TANONG NA PAG-UUSAPAN

· Ano ang hatid na problema sa iyo ng kataasan?

· Anong hakbang ang iyong ginagawa upang maiwasan ang kataasan sa iyong buhay?

· Papaano mo ginagamit ang “kataasan” at “ pagmamalaki” sa iyong pakikipag-usap?

IPAMUHAY ANG SALITA

Sa linggong ito ay gumawa ng desisyon na alisin ang salitang “kataasan” at “pagmamalaki” sa iyong pagsasalita. Sa halip na sabihin sa mga tao na ikaw ay nagmamalaki, gamitin ang salitang tulad ng, “ako’y nagpapasalamat,” “salamat sa Diyos,” “Binigyan ako ng Diyos na kakayahan.”

ISASAULONG TALATA:

Santiago 4:6 – “Ang Diyos ay laban sa mga palalo, ngunit tumutulong sa mga mapagpakumbaba.”
 [2] IKAW AY MAGPAKUMBABA – Part 2
Hunyo 12-18, 2005 [24th Week TFBC Cell Lessons]

Bilang mga anak ng Diyos may mga kundisyon na dapat gawin upang tugunin ang ating mga panalangin. Sa araling ito ay iyong matututunan kung ano ang mga inaasahan ng Diyos na dapat nating gawin at ano ang Kanyang gagawin.
Susing Kasulatan: 2 Cronica 7:14

I. Apat na mga bagay na gusto ng Diyos na gawin ng Kanyang bayan.

A. Ikaw ay Magpakumbaba – Upang ikaw ay makapagpakumbaba ay iwasan ang kataasan at kayabangan. Kilalanin na ang lahat ng nasa iyo ay galing sa Diyos. Tanggapin na kailangan mo ang Diyos at sumunod sa Kanya. Durugin ang kataasan sa iyong buhay.
B. Manalangin – Maraming tao ang nahihirapan na manalangin kahit 10 minuto lamang. Kung ikaw ay may relasyon sa Diyos maaari kang makipag-usap ng mas matagal. Sabihin sa Diyos na kailangan mo ang Kanyang tulong. Ang panalangin ay pakikipag-usap, parehong paghingi at pakikinig. Huwag hayaan na ang panalangin ay maging ritwal. Ang panalangin ay kailangang buhay kasama ang Espiritu Santo. Ang panalangin ay pakikipagniig sa Manlilikha ng sansinukob.

K. Hanapin ang Kanyang Mukha – Madalas hinahanap ng tao ang kamay ng Diyos, ito ang paghingi ng mga bagay. Kung hahanapin mo ang Kanyang mukha, makukuha mo maging ng Kanyang kamay – Mateo 6:33.

D. Talikdan ang Iyong Kasamaan – Panahon para iwasan ang pagsisinungaling, pang-uumit, pagiging imoral, pagnanakaw, paglalasing, paggamit ng bawal na gamot, atbp.
II. Tatlong bagay na gagawin ng Diyos sa mga tao na magpapakumbaba, manalangin, hanapin ang Kanyang mukha, at tumalikod sa kanilang kasamaan.

A. Diringgin sila sa langit – Tutugunin ang iyong panalangin kung magawa mo ang mga kundisyon ng Diyos – 1 Juan 5:14.

B. Patatawarin ang iyong kasalanan – Kung ikaw ay magsisisi, patatawarin ka ng Diyos – 1 Juan 1:9.

K. Pagagalingin ang iyong lupain – Ang iyong buhay o ng lugar kung saan ka nakatira ay ang iyong lupain. Pagagalingin ng Diyos ang iyong espiritu, kaluluwa, katawan, pamilya, pananalapi, at ministeryo. Ikaw ay magiging mabunga sa bawat bahagi ng iyong buhay.

MGA TANONG NA PAG-UUSAPAN

· Kailan ang panalangin ay naging mahalagang bahagi ng iyong espiritwal na buhay?

· Magbahagi ng isang panahon na alam mong dininig ka ng Diyos mula sa langit at tinugon ang iyong panalangin.

· Mayroon bang bahagi sa iyong buhay (ng iyong lupain) na kailangan ang kagalingan?
IPAMUHAY ANG SALITA

Sa linggong ito tiyakin na maipaumuhay ang apat na prinsipyo sa iyong buhay:

1. Ikaw ay magpakumbaba.

2. Manalangin

3. Hanapin ang mukha ng Diyos.

4. Talikdan ang kasamaan [kasalanan]

ISASAULONG TALATA:

2 Cronica 7:14: “Ngunit sa sandaling ang bayang ito na aking pinili ay magpakumbaba, manalangin, hanapin ako at talikdan ang kanilang kasamaan, diringgin ko sila. Patatawarin ko sila. At ibabalik ko sa kanilang lupain ang katiwasayan at kasaganaan.” 

 [3] IKAW AY MAGPAKUMBABA – Part 3

Hunyo 19-25, 2005 [24th Week TFBC Cell Lessons]

Sa araling ito ay maututunan mo kung paano talunin ang kapangyarihan ng kadiliman. Ang pakinabang sa pagsunod sa mga tuntunin ay matatagpuan sa 2 Pedro 1:8-10. Kayo ay magiging maalam patungkol sa ating Panginoon.Hindi kayo madadapa o babagsak sa inyong espiritwal na buhay.

I. Limang mga bagay na sasabihin ng pinuno sa kanyang mga tauhan :

A. Dapat ikaw ay maalam – alamin mo ang iyong kaaway, ang lugar, at mga sandata.

B. Manatili sa komunikasyon – dapat malaman mo kung ano ang dapat mong gawin at kung ano ang ginagawa ng iba.

K. Panatilihin ang komunikasyon sa iyong mga kapwa sundalo at sa iyong pinuno.

D. Maging handa – maging handa sa pagkilos sa anomang sandali.
E. Maging alerto – alam mo na mapanganib sa lugar ng kaaway.

G. Sundin ang utos ng malinaw – ang iyong buhay ay naka-depende rito.

II. Si Pedro, na apostol ng Panginoon ay nagbigay ng 7 mga bagay na dapat idagdag sa iyong pananampalataya upang matiyak ang tagumpay laban sa atake ng kaaway – 2 Pedro 1:5-7

A. Mabuting asal – kaalaman, pagsupil sa sarili, katatagan, kabanalan, pagmamalasakit sa kapatid, pag-ibig.

B. Kaalaman – (pagkilala sa Diyos) – Basahin ang Kanyang Salita araw-araw, isaulo ito; bulay-bulayin, ipahayag ang Salita.

K. Pagpipigil sa sarili- Pigilin natin ang ating sarili sa bahagi ng ating isipan, panlasa, at nakagawian.
D. Pagpapahinuhod – masayang nagpapautloy, pananatili at pagpapatuloy, hindi umuurong.

E. Pagiging maka-Diyos – walang bahid, kabanalan, pagiging matuwid. Ang pagiging maka-Diyos ay nagbubunga ng kapangyarihan sa iyong buhay. Iwaksi ang kasalanan sa iyong puso (maling isipan at kilos) at isuko ang puso sa Diyos.

G. Kabutihan sa kapatid – paano ka makitungo sa ibang tao – gawin ang makakabuti sa ibang tao, magkaroon ng malasakit sa iba.

H. Pag-ibig – mahalin ang ibang tao ng walang pakundangan, tulad ng pag-ibig ng Diyos.

MGA TANONG NA PAG-UUSAPAN

· Pag-usapan ang limang mga bagay na sasabihin ng pinuno sa kanyang mga tauhan.
· Alin sa mga maka-Diyos na katangiang ito ang iyong pinalakas sa iyong buhay?

· Alin sa mga maka-Diyos na katangiang ito ang nais mong maging malakas sa iyong buhay.

IPAMUHAY ANG SALITA

Sa linggong ito anyayahan ang isang kaibigang mananampalataya at maging “accountable” sa isa’t –isa sa pagpapalakas ng maka-Diyos na katangian na inilalarawan sa 2 Pedro 1:5-7

ISASAULONG TALATA:

2 Pedro 1:5-7 – Dahil dito, sikapin ninyong idagdag sa pananampalataya ang kabutihang – asal; sa kabutihang-asal, ang kaalaman; sa kaalaman, ang pagsupil sa sarili; sa pagsupil sa sarili, ang katatagan; sa katatagan, ang kabanalan; sa kabanalan, ang pagmamalasakit sa kapatid; at sa pagmamalasakit sa kapatid, ang pag-ibig.
 [4] ANG DIYOS AY SAGANA SA HABAG

Hunyo  26-Hulyo 2, 2005 [26th Week TFBC Cell Lessons]

Susing Kasulatan: Efeso 2:1-10

Ang habag ng Diyos ay nakahanda para sa iyo. Anoman ang mangyari sa iyong buhay ay maaaari mong hingin ang habag ng Diyos sapagkat ito ay laging bago tuwing umaga. Ang paraan upang tumanggap ng habag ay maging mahabagin.

I. Ang ang kahulugan ng “habag”?

A. Ang kahulugan ng habag sa diksyunaryo ay kabutihang higit o higit sa inaasahan o hinihingi na maging pantay. Ang pagtanggap ng higit sa iyong dapat tanggapin.

B. Sa Lumang Tipan ang mga salitang gamit para sa habag ay pagkaawa, kabutihan, pabor at kabutihang-loob.

K. Sa Bagong Tipan ang salitang gamit sa habag ay pagkaawa na dumadaloy mula sa biyaya ng Diyos.

II. Ang Diyos ay sagana sa pag-ibig.

A. Sagana sa habag ay nangangahulugan ng kayamanan, kasasaganaan, sapat, at umaapaw.

III. Mga kundisyon na dapat gawin upang tumanggap ng habag.

A. Maging mahabagin sa iba.  Kapag ikaw ay nagpapakita ng habag sa iba ay inilalalgay mo ang iyong sarili sa isang posisyon ng pagigigng mahabagin – Mateo 5:7, Santiago 2:13.

B. Magkaroon ng takot sa Diyos sa iyong buhay. Ang pagkatakot sa Panginoon ay pagpupugay na paggalang na nagtutulak sa iyo na sumunod at nag-uudyok sa iyo na kamuhian ang masama at lumayo rito – Lucas 1 :50, Awit 103 :11’ Kawikaan 8 :13, 16 :6, awit 51 :1-6.

K. Tumawag para sa kahabagan – Awit 86 :5, Marcos 10 :46-52, Hebreo 4 :16.

D. Paniwalaan mo ang habag ng Diyos. Si Pedro na itinatwa si Jesus ng tatlong beses, ay tumanggap ng habag ng Diyos. Marcos 16:7, Juan 21:15-19

MGA TANONG NA PAG-UUSAPAN

· Kailan mo unang tinangap ang habag ng Diyos sa iyong buhay?

· Mayroon ka bang alam na tao na dapat mong pagpakitaan ng habag?

· Mayroon ba sa mga nabanggit na mga kundisyon na dapat gawin upang matanggap ang habag ng Diyos?

IPAMUHAY ANG SALITA

Sa linggong ito gumawa ng desisyon na ipadama ang habag sa ibang tao. Ibahagi ang katuruang ito sa ibang tao na nangangailangan ng habag ng Diyos sa kanilang buhay.

ISASAULONG TALATA:

Efeso 2:4 – “Subalit napakasagana ang habag ng Diyos at napakadakila ang pag-ibig na iniukol niya sa atin.

 [5] MAPALAD ANG MGA MAHABAGIN

Hulyo 2-9, 2005 [27th Week TFBC Cell Lessons]

Sa araling ito ay inyong matututunan kung paano magbigay ng habag at tumanggap ng habag. Kung ano ang iyong itanim ay iyon ang iyong aanihin. Ang sukat na ibigay mo na habag ay gayon din ang sukat na tatanggapin mo.

I. Ang Pangangaral sa bundok (Lucas 6:27-38)

A. “Ibigin mo ang iyong mga kaaway, gawan ninyo ng mabuti ang mga napopoot sa inyo, pagpalain ninyo ang mga sumusumpa sa inyo, idalangin ninyo ang umaapi sa inyo.” [talatang 27-28]

B. Kung ano ang gusto mong gawin sa inyo ng inyong kapwa, ay gayon din ang gawin ninyo” [tal. 31, The Golden Rule]

K. “Ibigin ninyo ang inyong mga kaaway, at gawan ninyo sila ng mabuti. Magpahiram kayo, na hindi umaasa ng anomang kabayaran. [tal. 35]
D. Maging mahabagin kayo gaya ng inyong Ama.” [tal. 36]

E. Huwag kayong humatol, magpatawad kayo sa inyong kapwa, at patatawarin kayo. [tal. 37]

G. Ang pangako para sa pagsunod sa mga kasulatang ito ay nasa talatang 38.

II. Ano ang mangyayari kung ikaw ay hindi mahabagin at hinahatulan mo ang lideratong espiritwal

A. Wala tayong karapatan sa ating sariling opinion na may kaugnayan sa lideratong espiritwal. May mga konsekwensiya at mga bunga sa iyong kalayaan na magsalita laban sa mga lingkod ng Diyos, sa mga espiritwal na lider na kanyang tinawag at hinirang. Hahatulan ng Diyos ang Kanyang mga manggagawa; hindi mo ito gawain para gawin ito.

1. Mga Awit 105:15 – Ang sabi ng Diyos di dapat apihin ang kanyang hinirang.


2. Mga Bilang 16 – Si Kore ay naghimagsik laban kay Moises [hinirang na lider], at hinatulan siya 
ng Diyos.

III. Panganib sa pagsasalita laban sa lideratong espiritwal

A. Kapag ikaw ay nagsasalita ng laban sa mga lingkod ng Diyos na may paghatol, kriitisismo at pagrereklamo, hindi ka pagpapalain.


1. Awit 1:1 – Kung ikaw ay umuupo sa upuan ng mga manglilibak, hindi ka pagpapalain.


2. Pahayag 12:10-11 – Ang taga-usig ng mga kapatid ay ibinagsak


3. Isaias 54:17 – Kung iyong sasaktan ang mga matuwid na lingkod ng Diyos, ikaw ay magiging 

sandata laban sa kanila, ay hindi ka pagpapalain.
MGA TANONG NA PAG-UUSAPAN

· Kailan ang huling sandali na ikaw ay nangailangan ng habag at nakamtan mo ito?

· Kailan ang huli na nagbigay ka ng habag sa iba?

· Kailangan ka bang magsisi sa pagsasalita ng laban sa mga lingkod ng Diyos?

IPAMUHAY ANG SALITA

Sa linggong ito hingin sa Diyos na patawarin ka niya sa pagsasalita ng laban sa mga lingkod ng Diyos. Nais mo bang humingi ng personal na tawad o di kaya’y sulatan siya.

ISASAULONG TALATA:

Mga Awit 105:15 – “Ang sabi ng Diyos di dapat apihin ang kanyang hinirang, Ang mga propetang mga lingkod Niya’y hindi dapat saktan.”
 [6] Gawin ang Matuwid, Maging Mahabagin at Maging Mapagpakumbaba
Hulyo 10-16, 2005 [28th Week TFBC Cell Lessons]

I. Ano ang hinihingi ng Diyos sa Iyo sa bahagi ng Habag

A. Mikas 6:8

    1. Gawin ang matuwid – gawin kung ano ang tama.

    2. Maging mahabagin.

    3. Maging mapagpakumbaba.

B. Mateo 5:7 – “Mapalad ang mga mahabagin, sapakat sila’y kahahaban ng Diyos.”

II. Ang kahalagahan ng pagpapatawad – Mateo 18:21-35

A. Ang mga talatang ito ay tumutukoy tungkol sa kapaitan, matinding galit, di-pagpapatawad, pagtatanim ng sama ng loob, at pananatili sa mga bagay na nakalipas.

B. Tinanong ni Pedro si Jesus kung ilan beses dapat patawarin ang ibang tao.

    1. Nagmungkahi si Pedro na pitong beses.

    2. Sinabi ni Jesus pitumpung makapitong beses, ito ay 490, sa iisang tao at sa isang araw. 


a. Ang talinghaga ng di marunong magpatawad na alipin ay nagpapakita ng kahalagahan ng   
 

pagpapatawad sa iba.


b. Pinatawad ka sa iyong kasalanan sa pamamagitan ng kamatayan ni Cristo doon sa krus.

III. Ang panganib ng di-pagpapatawad.

A. Nabubuksan ang pintuan para sa kaaway. Ibat-ibang espritung demonyo ay nagkakaroon ng puwang para sa di marunong magpatawad.

B. Binubuksan ng tao ang sarili sa pagkakasakit.

K. Ang di-pagpapatawad ay paghaharian ang iyong buhay, sa halip na ang Diyos ang Siyang maghari sa iyong 
buhay.

IV. Paano magpatawad.

A. Kailangan mong piliing magpatawad.

B. Dapat kang magpatawad mula sa iyong puso.

K. Gumawa ng desisyon na magpatawad kaagad sapagkat ang sakit at kirot ay paparating.

V. Ang mga Pakinabang sa pagpapatawad.

A. Kung ikaw ay nagpatawad at nagkalag, ang pagpapala ay babalik sa iyo at sa iyong pamilya.

B. Kundi darating ang kapaitan sa iyo, ikaw ay gagawa nito. Maging mabuti sa halip na maging mapait.

MGA TANONG NA PAG-UUSAPAN

· Kailan mo natutunan ang kahalagahan ng pagpaptawad sa iba?

· Paano pinagpala ang iyong buhay ng ikaw ay magpatawad?

· Mayroon bang tao na dapat mong patawrin?

IPAMUHAY ANG SALITA

Sa linggong ito gumawa ng desisyon na maging mapagpatawad. Kung mayroong sinoman na dapat mong patawarin, puntahan mo ang taong ito nitong linggong susunod o tawagan o sulatan at sabihin na pinatatawad mo na siya.

ISASAULONG TALATA:

Mikas 6:8 – “Itinuro na Niya sa iyo, O tao, kung ano ang mabuti. Ito ang nais ni Yahweh: Maging makatarungan ka sa lahat ng bagay, patuloy mong ibigin ang iyong kapwa, at buong pagpapakumbabang sumunod sa iyong Diyos.”
 [7] Habag na Nag-uudyok sa Atin Upang Magsisi
Hulyo 17-23 [29th Week TFBC Cell Lessons]

Ang araling ito ay tumatalakay sa dalawang aspeto ng habag ng Diyos. Parehong kailangan mo ito sa iyong buhay: 


1) Habag na tumutuligsa sa maling ginagawa ng tao at tumutukoy dito na ito a mali.

2) Habag na tumatawag sa tao na magsisi at hinihiling na sila ay magsusulit.

I. Ang habag na nagtutuwid ay dumadaloy sa dalawang paraan.

A. Ang habag na dumarating sa iyo sa pamamagitan ng pagsansala, pagsaway, pagtutuwid, parusa, disiplina, na tumatawag sa iyo upang magsisi at tumalikod sa kasalanan. Mahalaga na tanggapin ang uri ng habag na ito na may tamang damdamin – Hebreo 12:6
B. Ang habag na nasa inyo na siyang haharap sa iba na lumalakad sa maling daan at babalaan siya upang bumalik sa tama.

II. Kung ang tulay ay lihis sa daan, ito ang mga paraan na huwag tumugon sa isang tao na patungo sa tulay

A. Ako ay masyadong abala, oras na, marami pa akong gagawin, at responsibilidad nila na magbiyahe ng maingat at magbagal.

B. Dapat kong subukang pigilan sila, subalit ano ang sasabihin nila sa akin?

K. Hindi ko alam kung ano ang aking sasabihin, di ko alam ang sabihin.

D. Hindi ito ang bagay na dapat kong gawin.

E. Baka masaktan ko sila.

G. Hindi ako handa na makipag-ugnayan sa kanila.

III. Ano ang mangyayari kung iyong binigyan ng babala ang taong nagkakasala – Ezekiel 3:17-21

A. Kung hindi mo binalaan ang masamang tao at namatay sila sa kanilang kasalanan, ang kanilang dugo ay nasa iyong mga kamay. Kung iyong binalaan ang isang masamang tao at di tumalikod sa kanilang kasalanan, at sila’y mamatay ay iniligtas mo ang iyong kaluluwa.
B. Kung hindi mo binalaan ang isang matuwid na tao na gumagawa ng kasalanan at namatay sa kanyang kasalanan, ang kanyang dugo ay nasa iyong mga kamay. Kung iyong binalaan ang isang matuwid na tao at siya’y tumalikod sa kasalanan, siya’y mabubuhay ay iyong iniligtas ang iyong kaluluwa.

MGA TANONG NA PAG-UUSAPAN

· Paano mo tinanggap ang habag ng Diyos sa disiplina, pagtutuwid, at pagharap?

· Mayroon bang isang tao na nagbabala sa iyo tungkol sa iyong kasalanan sa buhay?
· Mayroon bang isang tao na dapat babalaan tungkol sa panganib ng kasalanan?

IPAMUHAY ANG SALITA

Sa linggong ito manalangin kung sino ang alam mo na nangangailangan ng mensaheng ito. Puntahan moang taong ito at babalaan siya sa panganib ng kasalanan sa kanyang buhay.

ISASAULONG TALATA:
Hebreo 12:6 – “Sapagkat pinarurusahan ng Panginoon ang kanyang iniibig.”

 [8] Lumabas Ka Mula sa Iyong Sarili

Hulyo 24-31 [30th Week TFBC Cell Lessons]

Ang araling ito ay tutulungan ka kung paano makalabas mula sa iyong sarili at simulang itanim ang iyong buhay sa ibang tao.
I. Ito ang panahon at oras na humayo kayo lampas sa iyong sarili.

A. Panahon na upang iwasan ang mga bagay na ito:


1. Pagiging makasarili


2. Nakasentro sa sarili.


3. Nakatuon sa sarili.

II. Ang desenyo ng Diyos sa iyong buhay.

A. Nilalang ka niya upang magbigay, umibig, magbahagi, at maglingkod sa iba. Mateo 10:8 – Walang bayad na 
tinanggap, ipamigay na walang bayad.”

B. May mga bagay lamang na maaaring mangyari sa iyo kung ikaw ay umabot, na buksan ang iyong sarili, at sa 
pamamagitan ng pagbibigay. Mga Gawa 20:35 – “Mas mapalad ang nagibigay kaysa, tumatanggap.”

III. Si Jesus ang iyong halimbawa upang makalabas mula sa iyong sarili.

A. Sa Juan 12:12-25 “ Katotohanan, katotohanang sinasabi ko sa inyo, maliban ang butil ng trigo ay mahulog 
sa lupa at mamatay, ay natitira siyang mag-iisa; ngunit kung mamamatay ay magbubunga ng marami. Ang umiibig sa kaniyang buhay ay mawawalan nito; at ang napopoot sa kaniyang buhay sa sanglibutang ito ay ay maiingatan iyon sa buhay na walang hanggan.”
B. Ang iyong buhay ay binhi at kailangan mong itanim sa buhay ng ibang tao.

IV. Ang pakinabang ng isang taong nagbibigay ng sarili.

A. Ang iyong buhay ay magkaroon ng kahulugan at layunin.

B. Hindi ka manghihina.

K. Kung ibibigay mo ang iyong buhay ay masusumpungan ito.

MGA TANONG NA PAG-UUSAPAN

· Mayroon bang bahagi sa iyong buhay na hangga ngayon ikaw ay makasarili, nakasentro sa sarili, at nakatuon sa sarili?

· Paano ka nakalabas sa iyong sarili?

· Paano mo itinatanim ang iyong buhay sa ibang tao.

IPAMUHAY ANG SALITA

Sa linggong ito humanap ng paraan na mkaabot sa iba na nangangailangan, humanap ng lugar na makatulong sa iba na nasasaktan at lumakad na si Jesus ang iyong kasama sa paggawa. Kumilos ng higit sa teorya lamang, teolohiya, at paniniwala sa bagay na nakikita ng tao.
ISASAULONG TALATA:

Mga Gawa 20:35 – “Mas mapalad ang nagbibigay, kaysa tumatanggap.”

 [9] Ibalita sa Iba ang Tungkol kay Jesus

Hulyo 31 – Agosto 6, 2005 [31st Week TFBC Cell Lessons]
Sa araling ito ay iyong matututunan na huwag manatili kung paano minaltrato, kinalimutan, naabuso, at ginamit kundi kailangan kang lumabas sa iyong sarili at ipamuhay ang iyong buhay para sa iba.

I. Mahal ni Jesus ang mga makasalanan – Lucas 15:1-7

A. “Ang mga Fariseo at mga Eskribay nagbulungan, at ang sabi, ‘Ang Taong ito nakikisama sa mga makasalanan at nakikikain sa kanila’” – tal. 2

B. Sumagot si Jesus, “Sinasabi ko sa inyo, na gayon din magkakatuwa sa langit dahil sa isang makasalanang nagsisisi, kay sa siyam na pu’t siyam na taong matutuwid na di nangangailangang magsipagsisi.” – tal. 7
II. Si Jesus ay pumunta sa bahay ng isang makasalanan – Lucas 19:1-10

A, Si Zakeo ay isang pangulong maniningil ng buwis na lubhang mayaman.

B. Hinanap niya na makita si Jesus.

K. Sinabi ni Jesus kay Zakeo, “Ang Anak ng tao ay dumating upang hanapin at iligtas ang nawala.” – tal. 10

III. Ang iyong banal na layunin ay upang ipahayag ang mabuting balita ng ebanghelyo sa mga makasalanan.

A. Mga Gawa 1:8 – “Datapuwa’t tatanggapin ninyo ang kapangyarihan, opagdating sa inyo ng Espiritu Santo: at kayo’y magiging mga saksi ko sa Jerusalem, at sa buong Judea at Samaria, at hanggang sa kahulihulihang hangganan ng lupa.”

B. Juan 20:21 – “Sinabi ngang muli sa kanila ni Jesus, Kapayapaan ang sumainyo: Kung paanong pagkasugo sa akin ng Ama, ay gayon din naman sinusugo ko kayo.”
K. Mga Gawa 26:17-18 – “Na ililigtas kita sa bayan, at sa mga Gentil, na sa kanila’y sinusugo kita, Upang idilat mo ang kanilang mga mata, upang sila’y mangagbalik sa ilaw mula sa kadiliman at mula sa kapangyarihan ni Satanas hanggang sa Diyos, upang sila’y magsitanggap ng kapatawaran ng mga kasalanan at ng mga mana sa kasamahan ng mga pinapaging banal sa pamamagitan ng pananampalataya sa akin.”

MGA TANONG NA PAG-UUSAPAN

· Nang kayo’y makasalanan pa, sino ang nagbahagi sa inyo tungkol kay Jesus?

· Kailan ang hukling sandali na kayo ay nakikain sa isang makasalanan o pumunta sa kanyang bahay?

· Ikaw ba ay lumalakad sa banal na layunin ng Diyos na ipinapahayag sa iba ang tunkol kay Jesus?

IPAMUHAY ANG SALITA

Sa linggong ito lumabas ka at abutin ang mga kamag-anak, kapitbahay, o kasama sa trabaho na nangangailangan sa Panginoon. Gumawa ng isang desisyon na lumabas sa iyong lungga at ipahayag si Jesus sa iba.

ISASAULONG TALATA:

Lucas 19:10 – “Sapagkat ang Anak ng Tao ay naparito upang hanapin at iligtas ang nawala.”
 [10] Ibahagi si Jesus sa Iba 

Agosto 7-13, 2005 [32nd Week TFBC Cell Lessons]

 Sa araling ito ay matututunan mo na ikaw ay pinili at hinirang upang ibahagi si Jesus sa ibang tao at palayain sila.

I. Ang tugon ni Jesus sa bagyo – Marcos 4 :35-41.

A. Sinabi ni Jesus, ‘’Halikayo at tayo’y magtungo sa kabilang ibayo ‘‘ (tal. 35). Siya ay di napigilan ng bagyo upang gawin ang plano ng Diyos sa Kanya na palayain ang taong inaalihan ng demonyo.

B. Sinaway Niya ang hangin at sinabi sa dagat, “Pumayapa ka at tumahimik” (tal. 39). Nasa Kanya ang kapangyarihan laban sa pangyayari.

K. Sinabihan Niya ang Kanyang mga alagad sa kanilang takot at kakulangan ng pananampalataya. Pinagkalooban na nga sila ng kapangyarihan at napatigil na sana nila ang bagyo.

II. Ang tugon ng mga alagad sa bagyo – Marcos 4:35-41.

A. Natakot ang mga alagad sa bagyo. Kung ikaw ay puno ng takot ay wala kang pananampalataya. Maaaring pananampalataya o takot ang siyng mangunguna.

B. Sila’y takot na mapahamak. Iniisip lamang nila ang kanilang sarili.

III. Bakit kailangan tayong maging matatag sa mga bagyo sa ating buhay – Marcos 5:1-20.

A. Mayroong mga tao sa kabilang ibayo ng bagyo (ating kahirapan) ang kailangang lumaya.
B. Nang mapalaya ang taong inaalihan ng demonyo ay nais niyang sumunod sa Panginoong Jesus, subalit inutusan siya ni Jesus na puntahan ang kanyang mga kaibigan at sabihin sa kanila ang dakilang mga bagay na ginawa ng Panginoon sa kanya.

IV. Bakit ayaw ibahagi ng mga tao ang kanilang pananampalataya kay Jesus.

A. Pagiging makasarili. Laging ang sarili ang nakikita. Panahon na upang alisin ang ating paningin sa ating sarili, sa ating mga problema at kahirapan at mag[atuloy sa kabilang ibayo sapagkat maraming mga taong naghihintay upang lumaya.
MGA TANONG NA PAG-UUSAPAN

· Paano mo hinayaan ang mga bagyo sa iyong buhay at natuon ka sa iyong sarili?
· Paano mo nakayanan ang mga kahirapan sa iyong buhay?

· Kailan ang huling pagkakataon na iyong ibinahagi si Jesus sa iba?

IPAMUHAY ANG SALITA

Inutusan tayo ng Panginoon sa Mateo 28:19 na humayo. “Humayo kayo at gawing alagad ang lahat ng mga bansa.” Sa linggong ito humayo ka at ibahagi sa iba si Jesus.

ISASAULONG TALATA:

Marcos 5:19 – “Umuwi ka sa iyong bahay sa iyong mga kaibigan, at sabihin mo sa kanila kung gaano kadakilang mga bagay ang ginawa sa iyo ng Panginoon, at kung paanong kinaawaan ka niya.”

 [11] LUMABAS KA SA IYONG SARILI AT HUMAYO UPANG IBAHAGI SI JESUS SA IBA

Agosto 14-20, 2005 [33nd Week TFBC Cell Lessons]

Kung ikaw ay naligtas na ay mayroong panawagan na ibahagi mo si Jesu-Cristo sa iba. Kinakailangan mong maging saksi sa pagliligtas, pagpapagaling at pagpapalayang may kapangyarihan ni Jesus.

I. Ang Utos na Paghayo – Mga Gawa 1:8

A. Mga Gawa 1:8 – “Datapwat tatangapin ninyo ang kapangyarihan, pagdating sa inyo ng Espiritu Santo: at kayo’y magiging mga saksi ko sa Jerusalem, at sa buong Judea at Samaria, at hanggang sa kahulihulihang hangganan ng lupa.”
B. Kung saan ka nakatira ay ang iyong Jerusalem. Ang Judea ay ang probinsiya kung saan ka nakatira. Ang Samaria ay ibang probinsiya. Ang dulo ng mundo ay ang ibang bansa maliban sa iyong bansa.

II. Ang mga alagad ay humayo at ipinahayag ang tungkol kay Jesus – Mga Gawa 8:1-5
A. Sila’y inutusan na humayo sa Gawa 1:8 subalit silay humayo lamang ng makaranas ng pag-uusig ang iglesia na nasa Jerusalem.

B. Nang si Felipe, na hindi kabilang sa mga apostol kundi katulong sa ministeryo, nangaral sa Samaria ay nagkaroon ng mga tanda, kamangha-manghang bagay at may kasamang himala.

III. Iyon ang oras ng kapangyarihan at paggabay ng Diyos – Mga Gawa 8:26-38

A. Si Felipe ay nagkatoon makalangit na enkuwentro sa isang lalaki mula sa Etiopia.

B. Ipinangaral niya ang kamatayan, pagkalibing, at pagkabuhay na muli ni Jesus at ang taong yaon ay naligtas.

C. Ang resulta ng makalangit na enkuwentrong yaon ay ang pagkatatag ng iglesiang Cristiano na mahigit 2000 taon na, ito ang iglesiang Coptico.

IV. Tatlong bagay na mahalaga upang maging isang saksi
A. Maging handa

B. Makinig sa Espiritu Santo

K. Gawin kung ano ang Kanyang ipinapagawa.

MGA TANONG NA PAG-UUSAPAN

· Paano ka naghahanda upang maging isang matapang na saksi?

· Ikaw ba ay nakikinig sa Espiritu Santo ang ginagawa ang Kanyang naisin?

IPAMUHAY ANG SALITA

Sa linggong ito ay manalangin ng makalangit na enkwentro sa mga tao na kailangan nilang maligtas. Humanap na gospel tract na maaaring gamitin upang ibahagi si Jesus sa ibang tao.

ISASAULONG TALATA:

Mga Gawa 1:8 – “Datapwat tatangapin ninyo ang kapangyarihan, pagdating sa inyo ng Espiritu Santo: at kayo’y magiging mga saksi ko sa Jerusalem, at sa buong Judea at Samaria, at hanggang sa kahulihulihang hangganan ng lupa.”

 [12] UMANGAT SA SUSUNOD NA ANTAS

Agosto 20-27, 2005 [34nd Week TFBC Cell Lessons]

Ito ang oras mo na umangat at gawin ang iyong bahagi sa Kaharian ng Diyos. Kinakailangan mong iwasang mamuhay na malahininga at medyo-medyo. Kailangang magkaroon ka ng pangitain paitaas at hindi paibaba, paglago at hindi pagbagsak.

I. Mga kundisyon na dapat magawa upang makaangat sa susunod na antas ng iyong buhay espiritwal – Filipos 3:12-14

A. Magpatuloy ka at gawin ang pagkatawag sa iyo ng Panginoong Jesu-Cristo.

B. Kalimutan ang mga bagay na nasa likuran. Kalimutan ang mga kabiguan at kasalanan sa nakaraan. Limutin at hayaan na ang kataasan sa nakaraang mga karangalang naabot.
K. Abutin ang mga bagay na nasa hinaharap.

D. Magpatuloy sa abot ng gantimpala sa pagkatawag ng Diyos kay Cristo Jesus.

II. Ang pagtungo sa susunod na antas ay nangngailangan ng pananampalataya

A. Noe – sa pamamagitan ng pananampalataya ay ginawa ni Noe ang arko at ginabayan siya ng Diyos sa bawat hakbang na kanyang patutunguhan.

B. Abraham – sa pamamagitan ng pananampalataya ay kanyang iniwan ang kanyang alam at nagtungo sa hindi niya alam.

K. Jose – sa pamamagitan ng pananampalataya siya’y naging masikap, matapat, at magalang at nakarating siya sa taas.
D. Moises - sa pamamagitan ng pananampalataya pinalaya niya ang mga Hebreo.

E. Gideon - sa pamamagitan ng pananampalataya pinalaya niya ang mga Israelita.

G. Pedro, Santiago, at Juan - sa pamamagitan ng pananampalataya iniwan nila ang kanilang mga lambat at sumunod kay Jesus.

H. Saulo - sa pamamagitan ng pananampalataya sinulat niya ang kalahati ng mga aklat sa Bagong Tipan.

III. Mga dahilan bakit kailangang tumngo sa susunod na antas.

A. Upang gawin ang banal na layunin ng Diyos sa iyong buhay – Jeremias 29:11

B. Upang ang iyong buhay ay umusad at hindi nakababagot – Deteronomio 2:3; Isaias 43:19.

K. Upang magbunga ng marami – Juan 15:8.

MGA TANONG NA PAG-UUSAPAN

· Paano mo tinutupad ang mga kundisyon upang itaas ang antas sa iyong espiritwal na buhay?

· Ano ang hakbang ng iyong pananampalataya sa pagtungo sa susunod na antas?
· Ano ang iyong mga dahilan ng pagtaas sa susunod na antas sa Diyos?

IPAMUHAY ANG SALITA

Upang maabot mo ang susunod na antas kailangan mong magkaroon ng isang makalangit na di pagkakuntento. Simulang ipanalangin ang panalangin Jabez sa 1 Cronica 4:10 – “Oh ako nawa’y iyong pagpalain, at palakihin ang aking hangganan, at ang iyong kamay ay suma akin, at ingatan mo ako sa kasamaan, na huwag akong maghirap!”

ISASAULONG TALATA:

Filipos 4:10 – “Nagtutumulin ako sa hangganan sa gantimpala ng dakolang pagtawag ng Diyos na kay Cristo Jesus.”

 [13] Makipagkasundo sa Diyos

Agosto 28- September 3, 2005 [35th Week TFBC Cell Lessons]

Bago ang pakikipagkasundo sa iba ay kailangan munang mauna ang pakikipagkasundo sa Diyos. Ang pakikipagkasundo sa Diyos ang siyang lugar ng kapangyarihang hindi maaaring pigilan.

I. Ano ang kailangan sa pakikipagkasundo sa Diyos?

A. Isaias 1:19 – “Kung kayo ay susunod at tatalima, Pasasaganain ko ang ani ng inyong lupain.”

1. “Susunod,” ang ibig sabihin nito’y pagpapasakop, nakasukong puso. Ito ay pagiging handa o kahandaan na sumunod.

2. “Pagtalima,” ang ibig sabihin nito ay iyong ginagawa at sinasabi ang Salita ng Diyos.

II. Pinagpapala ng Diyos ang mga may pakikipagkasundo sa Kanyang Salita.

A. Juan 15:7 – Ikaw ay magbubunga. Siya ang puno at ikaw ang sanga.. Kinakailangang ikaw ay nananatiling nakadugtong at may pakikipagkasundo sa Diyos at sa Kanyang Salita.
B. Josue 1:8 – Ikaw ay uunlad at magiging matagumpay.

K. Awit 133:1-3 – Uutusan ng Diyos ang pagpapala at buhay na walang hanggan para sa mga nakikiisa at nakikipagkasundo sa Kanya.

D. Mateo 18:19 – Ang iyong mga panalangin ay tutugunin.

III. Bakit maraming mga tao ay walang pakikipagkasundo sa Diyos?

A. Ang akala nila ang Kaharian ng Diyos ay isang demokrasya at kailangan nilang bumoto.

B. Ang Kaharian ng Diyos ay kung saan Siya ang naghahari – Malakias 3:6.

K. Ang Kanyang Salita magpakailan pa man ay natatag sa langit – Awit 119:89.

MGA TANONG NA PAG-UUSAPAN

· Mayroon bang bahagi sa iyong buhay na kailangan mong sumunod at tumalima sa Diyos at sa Kanyang Salita?

· Paano ka napagpala dahil sa iyong pakikipagkasundo sa Diyos?

· Nais mo bang maipanalangin ng pakikipagkasundo sa isang bagay na iyong pinaniniwalaan?

IPAMUHAY ANG SALITA

Sa linggong ito ay iyong alamin kung paano ka maging masunurin at tumalima sa Diyos at sa Kanyang mga Salita. Ipanalangin ang Isaias 1:19 sa iyong buhay at hingin sa Diyos na ipakita ang mga bahagi ng iyong buhay na kailangan kang sumunod at tumalima.
ISASAULONG TALATA:

Isaias 1:19 - “Kung kayo ay susunod at tatalima, Pasasaganain ko ang ani ng inyong lupain.”

 [14] Ang Nakasukong Puso

September 4-10, 2005 [36th Week TFBC Cell Lessons]

Ang araling ito ay pag-uusapan ang kahalagahan ng pagsusuko ng iyong puso sa Diyos. Ang pagsuko ay hinihingi ang lahat dahil isinuko ni Jesus ang lahat. Ang antas ng ating pagsuko sa Diyos ang siyang tutukoy kung tayo ay nagtagumpay na o tayo ang pinagtagumpayan.

I. Si Jesus ay sumuko sa Kanyang Ama – Juan 5:19-20; 6:38; Lucas 22:39-45.

A. Batid ni Jesus na bago Siya pumunta sa lupa kung ano ang Kanyang susuungin, ngunit isinuko Niya ang lahat sa Diyos.

B. Nanatili siyang nakapasakop araw-araw habang siya ay naglalakad dito sa lupa.

K. Ang pagpapasakop Niya hanggang sa krus ay nangangahulugan ng pagkaligtas ng maraming tao.

II. Ang kahulugan ng nakasukong puso.

A. Ang kahulugan ng pagsuko ay “gawang pagpapaubaya o pagtatalaga ng isang tao o ng ari-arian sa kapangyarihan ng iba; upang ipagkatiwala o ipaubaya sa kakayahan, kalooban, o sa ilalim ng kapangyarihan ng iba.”
B. Ang iyong unang pagsuko ay ng tanggapin mo si Jesus bilang Panginoon at Tagapagligtas.

K. Ang pagsuko ay araw-araw na desisyon na ipaubaya ang iyong kalooban sa kalooban ng Diyos.

III. Nakasuko sa Diyos o sa sanlibutan?

A. Roma 6:16 – Ang mga sumusunod ay mga pangunahing impluwensiya na tinutukoy na dapat nating isuko:


1. Mga magulang


2. Simbahan


3. Paaralan


4. Mga kaibigan – Kawikaan 13:20; 1 corinto 15:33.


5. Panoorin at babasahin – Marcos 4:24; Kawikaan 4:23

IV. Mga bunga ng nakasukong puso.

A. Ang isang tao na nakasuko ang kanyang pus okay Jesus ay alam ang presensiya ng Diyos at nais niya na paligayahin Siya.
MGA TANONG NA PAG-UUSAPAN

· Ano ang ibig sabihin ng nakasukong puso ayon sa iyo?

· Ibahagi kung paano naaapektuhan ang iyong buhay ng limang impluwensiya?

· Paano mo isinusuko ang iyong puso araw-araw?

IPAMUHAY ANG SALITA

Sa linggong ito ay gumawa ng desisyon na iyong bantayan ang lagusan ng iyong pagkagusto, ito ang iyong mga mata at mga tainga. Habang ginagawa mo ito ay iyong mapapansin na ikaw ay lalong nagpapaubaya sa Diyos at sa Kanyang mga Salita. Maaari mong itala ang mga bunga nito at iulat mo sa iyong cell group.
ISASAULONG TALATA:

Juan 6:38 – “Sapagka’t ako’y bumaba mula sa langit, hindi upang gawin ang kalooban ko, kundi ang kalooban ng nagsugo sa akin.”
 [15] Bakit Nagiging Magulo ang Buhay ng Isang Tao
September 11-17, 2005 [37th Week TFBC Cell Lessons]

Pag-aaralan sa araling ito kung ano ang dahilan bakit ang buhay ng tao ay nagiging magulo, ang mga gawain ng laman, at kung paano maiwasan ang paglakad sa laman.

I. Apat na dahilan bakit nagiging magulo ang buhay ng isang tao?

A. Lumalakad at namumuhay sa laman.

B. Hindi alam kung paano pakinggan ang tinig ng Diyos.

K. Hindi namumuhay sa mga prinsipyo ng Diyos.

D. Pakikisalamuha sa mga tao na maaaring humila sa kanila.

II. Ang mga gawain ng laman – Galacia 5:19-21

A. Pangangalunya, karimarimarim na pamumuhay, kahalayan – mga kasalananang sekswal
B. Pagsamba sa diyus-diyosan – pagsamba sa mga bagay; anomang bagay na iyong sinusubukan upang magkaroon ng buhay, kagalakan, o ng pagtitiwala sa sarili sa halip na sa Diyos ito manggaling.]

K. Pangkukulam – anomang bagay na pumipigil sa iyong isipan.

D. Pagkapoot, pagkagalit, paninibugho

E. Kasakiman,pagkakabaha-bahagi, pagkakampi-kampi, pagkainggit, paglalasing, walang taros na pagsasaya.
III. Paano iwasan ang paglakad sa laman – Galacia 5: 13-18.

A. Sa pamamagitan ng pag-ibig maglingkod sa isat-isa – Galacia 5:13

B. Lumakad sa Espiritu at hindi ninyo gagawin ang pita ng laman – Galacia 5 :16.

K. Makiisa kay Cristo sa krus at ipako ang masasamang pita ng laman – Galacia 5 :24.

D. Huwag tayong maging mga palalo, palaway, at mainggitin. Galacia 5:26

E. Magkaroon ng bunga ng Espiritu sa inyong buhay – Galacia 5:22-23.

MGA TANONG NA PAG-UUSAPAN

· Ibahagi kung paano ka lumaya mula sa gawain at pita ng laman?

· Gusto mo ba ng panalangin upang lumaya sa isa o higit pang mga gawain ng laman?
· Paano ka lumalakad sa Espiritu araw-araw?

IPAMUHAY ANG SALITA

Sa linggong ito ay samanatalahin ang bawat pagkakataon na makapaglingkod sa isat-isa sa pamamagitan ng pag-ibig. Maging isang “tagasiyasat ng bunga” sa iyong buhay at bantayan ang ilang bunga ng Espiritu ang nakikita sa iyo sa araw-araw. Bawat araw ay isulat ang bunga ng Espiritu na nakikita sa iyo.

ISASAULONG TALATA:

Galacia 5:16 – “Ang Espiritu ang gawin ninyong patnubay sa inyong buhay at huwag ninyong susundin ang pita ng laman

 [16] Bakit Nagiging Magulo ang Buhay ng Isang Tao - (Part 2)

September 18-24, 2005 [38th Week TFBC Cell Lessons]

Ang araling ito tungkol sa pakikinig at pagsunod sa tinig ng Diyos ay isang mensahe ng buhay at kamatayan. Masusumpungan ninyo kung bakit hindi pinakikinggan ng mga tao ang tinig ng Diyos, at maaari kayong gumawa ng desisyon na pakinggan ang tinig ng Diyos.

I. Nagiging magulo ang buhay ng mga tao sapagkat hindi nila pinakikinggan at sinusunod ang tinig ng Diyos.

A. Hebreo 3:7-15 – “Ngayon kung marinig ninyo ang kanyang tinig, Huwag ninyong papagmatigasin ang inyong mga puso, na gaya ng sa pagrerebelde.” (tal. 15)
II. Bakit hindi naririnig ng mga tao ang tinig ng Diyos.

A. Sila’y abala sa halip na makinig.

B. Naguguluhan

K. Hila ng pita ng laman

D. Nakikinig sa iba’t-ibang tinig.

E. Sinunsunod ang sariling nasa.

III. Apat na bagay na dapat mong malaman patungkol sa Diyos

A. Ang Diyos ay Diyos na nagsasalita. Nakikipag-usap Siya sa mga tao.
B. Hindi Siya nagtatangai ng tao.

K. Inaasahan ng Diyos sa iyo na makinig at sumunod.

D. Ang bawat sabihin Niya ay para sa iyong kabutihan

IV. Paano marinig ang tinig ng Diyos – Juan 10:3, 27.

A. Matutong makinig – ilaan ang iyong sarili upang pakinggan ang tinig ng Diyos.
B. Maging tunay na sensitibo sa Kanyang tinig.

K. Ang Salita ng Diyos at ang Espiritu Santo ay may pagkakasundo

MGA TANONG NA PAG-UUSAPAN

· Ano ang iyong dahilan na di pakinggan ang tinig ng Diyos?
· Paano mo natutunan na pakinggan ang tinig ng Diyos?

· Ano ang sinasabi ng Diyos sa iyo ngayon para sa iyong buhay?

IPAMUHAY ANG SALITA

Sa bilang na 1 hanggang 10, paano mo susukatin ang iyong sarili sa “pakikinig sa tinig ng Diyos”? Sa linggong ito maging determinado na pakinggan ang tinig ng Diyos at sundin ito. Sa huling araw ng linggong ito, sukatin muli ang iyong sarili at tingnan kung iyong pakikinig sa Diyos ay umunlad. 
ISASAULONG TALATA:

Juan 10:27 – “Dinirinig ng aking mga tupa ang aking tinig, at sila’y aking nakikilala, at sila’y nagsisisunod sa akin.”

 [17] Bakit Nagiging Magulo ang Buhay ng Isang Tao - (Part 3)

“Hindi namumuhay ayon sa mga prinsipyo ng Diyos”

September 25- October 1, 2005 [39th Week TFBC Cell Lessons]

Nagiging magulo ang buhay ng tao dahil hindi namumuhay ayon sa mga prinsipyo ng Diyos. Sa araling ito iyong matututunan na ang Diyos ay mayroong manwal para sa iyong buhay, ito ang Kanyang Salita. Ang buhay sa Kaharian ng Diyos ay isang bukas na aklat ng pagsusulit. Maaari mong buksan ang Salita ng Diyos at basahin, at gawin ang sinasabi nito.
I. Ang karunungan ay nakahanda para sa lahat ng mananampalataya – Mga Kawikaan 1:20-33.
A. Sinasaway ng Diyos ang hindi tumatanggap ng Kanyang karunungan.

B. Ibinubuhos ng Diyos ang Kanyang Espiritu sa mga naghahanap ng karunungan.

II. Mga pakinabang sa karunungan – Mga Kawikaan 3:13-18

A. Gagawin ka niyang masaya.

B. Sa pamamagitan ng karunungan ay darating ang mahabang buhay, kayamanan, at karangalan.

K. Ang daan ng karunungan ay pawing kapayapaan.

III. Ang karunungan ang siyang pangunahing bagay – Mga Kawikaan 4:5-7

A. Ang karunungan ang siyang paggawa ng kaalaman

B. Iingatan ka ng karunungan at aalalayan

K. Itaas ang karunungan, at uunlad ka at bibigyan ng karangalan.

IV. Tatlong bagay  na ang Salita ng Diyos ay para sa iyong buhay
A. Ito ay isang mapa ng daanan upang tulungan ka niyang makarating sa iyong patunguhan.

B. Ito ay mga sangkap sa isang magandang buhay.

K. Ito ang ‘blueprint’ ng iyong buhay

MGA TANONG NA PAG-UUSAPAN

· Kailan mo nalaman na ang karunungan ay nakahanda para sa iyo?
· Paanong ang karunungan ay naging mapa ng iyong daanan, mga sangakap at “blueprint” para sa iyong buhay?
· Nais mo ba na maipanalangin na sumagana ang karunungan sa iyong buhay?
IPAMUHAY ANG SALITA

Sa linggong iot ay saliliksikin ang Salita ng Diyos na may layuning tumanggap ng maka-Diyos na karunungan. Patawarin mo ang iyong sarili sa mga nakaraang pagkakamali at tiyakin na ang mga desisyon sa hinaharap ay ayon sa karunungan mula sa Salita ng Diyos.

ISASAULONG TALATA:

Kawikaan 4:7 – “Karunungan ay pinaka pangulong bagay; kaya’t kunin mo ang karunungan: Oo, sa lahat mong kukunin ay kunin mo ang unawa.”

 [18] Bakit Nagiging Magulo ang Buhay ng Isang Tao - (Part 4)

“Maling Samahan”

October 2-8, 2005 [40th Week TFBC Cell Lessons]

And kasamaan ay walang pinipili, ito ay agresibo. Ang plano nito ay maghasik ng kasamaan at sirain ang mabuti. Ayaw ni Jesus na ang Diablo o anomang bagay mula sa kaaway na panlilinlang o paraan upang ilayo ang ating relasyon sa kanya. Sa araling ito ay iyong makikita ang mga epekto ng maling relasyon at ang kahalagahan ng tamang relasyon.
I. Mga babala sa maling relasyon.

A. 1 Corinto 15:33 – “Huwag kayong padaya: Ang masasamang kasama ay sumisira ng magagandang ugali.” (Ang masamang mga kasama ay sumisira ng magnadang moralidad; maling samahan ay wawasak ng mabuting pag-uugali).
B. Ang maling samahan ay hindi lamang sa mga tao kundi maging:

    1. Media , tulad ng mga panoorin, radio, telebisyon, awitin, internet.

    2. Babasahin, tulad ng mga aklat at ibang mga naimprentang materyales.

    3. Mga gawain tulad ng isports at mga nakagawian
II. Pakikisama sa mg hindi mananampalataya

A. Ang layunin nito ay upang madala sila kay Cristo

B. Huwag gawin kung ano ang kanilang ginagawa, huwag makihalo sa kasalanan.

K. Ang Espiritu ng Diyos na nasa iyo ay dapat maranasan ng iba.

III. Mga Kasulatan tungkol sa halaga ng tamang relasyon

A. 2 Corinto 6:14-18 – Alam ng Diyos ay kapangyarihan ng samahan kaya sinasabi niya sa iyo na huwag makipamatok sa di mananampalataya.

B. Mga Kawikaan 12:26 – Maingat na piliin ang mga kaibigan.

K. Mga Kawikaan 13:20 – Lumakad na kasama ang matatalinong tao

D. Efeso 5:11 – Huwag makiayon sa kadiliman

E. Awit 1:1-3 – Ikaw ay pagpapalain kung nasa tamang samahan ka.

G. Mga Kawikaan 27:17 – Mapapalakas ka kung ikaw kasama sa mabuting mga tao.
MGA TANONG NA PAG-UUSAPAN

· Ang maling samahan ay makakaapekto sa iyong espiritwal na buhay

· Mayroon ka bang maling relasyon sa ‘media’, babasahin at ibang mga gawain.

· Paano mo iniiwasan ang maling samahan

IPAMUHAY ANG SALITA

· Sa linggong ito ay iyong itala ang lahat ng iyong mga kaibigan, impluwensiya ng ‘media’, mga babasahin, at ibang mga gawain.
· Tanungin ang iyong sarili kung nailalapit ka ng mga ito sa Diyos o nailalayo ka nila sa Diyos.

ISASAULONG TALATA:

1 Corinto 15:33- – “Huwag kayong padaya: Ang masasamang kasama ay sumisira ng magagandang ugali.”

 [19] SI JESUS AND ATING PAGDIRIWANG (Jubilee)

October 9-15, 2005 [41ST Week TFBC Cell Lessons]

Makikita natin sa araling ito kung ano ang pagdiriwang (Jubilee) at paano mo ipahayag ang iyong pagdiriwang.

I. Ang taon ng Jubilee – Levitico 25:8-28.

A. Ito ang taon ng huling pito na tig-pipitong-taon.
B. Sa ika-49 na taon ng Dakilang Araw ng Pagtubos ay hihipan nila ang trompeta at sisimulan ang taon ng Jubilee.

K. Sa ika-50 na taon ay hindi sila magtatanim subalit sila’y magtatanim ng makaitlo sa ika-49 na taon.

D. Iba pang mga pakinabang sa taon ng Jubilee:

1. Ang mga lupain ay ibabalik sa orihinal na may-ari


2. Ang mga bilango ay palalayain.


3. Ang alipin ay palalayain

II. Si Jesus ang ating Jubilee – Lucas 4:18-19.

A. Ang Jubilee ay hindi na tuwing ika-50 na taon, kundi ito ay araw-araw na ngayon sa katauhan ng Panginoong Jesus.

B. Dumating si Jesus upang ibalik kung ang nawala at ninakaw.

1. Dumating Siya upang ipangaral ang mabuting balita sa mga dukha

2. Dumating Siya upang pagalingin ang mga may basag na puso

3. Dumating Siya upang ipahayag ang paglaya ng mga bilango

4. Dumating Siya upang makakita ang mga bulag

5. Dumating Siya upang palayain ang mga alipin

6. Dumating Siya yupang ipahayag ang pagliligtas ng Panginoon.

III. Ito ang panahon na ipahayag ang iyong Jubilee

A. Iwasang mamuhay bilang alipin, mahirap, at may kaisipang biktima.

B. Panahon na para baguhin ang iyong puso at kaisipan

K. Ang nangyayari sa iyo ay hindi maaaring ihalintulad sa nangyari kay Jesus

D. Sa katunayan ang Jubilee ay sa iyo, ang pagbabalik ng lahat ng nawala.
MGA TANONG NA PAG-UUSAPAN

· Kailan mo unang natutunan ang “taon ng Jubilee”?

· Magbahagi sa iyong buhay na nararanasan mo ang Jubilee

· Mayron pa ba sa bahagi ng iyong buhay na ikaw inaalipin at kailangan mo ng panalangin.

IPAMUHAY ANG SALITA

Sa linggong ito simulang ipahayag ang iyong Jubilee. Ibahagi sa iba ang anong naibalik na sa iyong buhay.

ISASAULONG TALATA:

Lucas 4:18-19 – “Sumasaakin ang Espiritu ng Panginoon, Sapagkat hinirang niya ako uopang ipangaral sa mga dukha ang Mabuting Balita. Sinugo niya ako upang ipahayag sa mga bihag na sila’y lalaya, At sa mga bulag na sila’y makakakita; Upang bigyang-kaluwagan ang mga sinisiil, At ipahayag ang pagliligtas na gagawin ng Panginoon.”

 [20] SI JESUS ANG ATING PAGDIRIWANG (Jubilee) – Part 2

October 16-22, 2005 [42nd Week TFBC Cell Lessons]

Kasulatan: Levitico 25:8-28 – Pag-aaralan nating patuloy ang turo tungkol sa Jubilee at ang plano ng Diyos na pagbabalik o pagbabago sa iyong buhay. Ang Jubilee ay ikalimampung taon, taon ng pagpapala, pagbabalik, pagdagdag, a taon na ang Diyos ay inutusan Niya ang masaganang pagpapala sa buhay ng mga tao.

I. Ang Jubilee ay narito na ngayon- Lucas 4:18-21.

A. Sinabi ni Jesus, “Ngayon ang Kasulatang ito ay naganap habang kayo ay nakikinig”. (tal.21)


1. Ang Jubilee ay hindi na sa isang araw pa, ito ngayon ay araw-araw sa katauhan ng 
Panginoong Jesus-Cristo.

II. Bahagi ng iyong Jubilee ay lumakad ka sa kasaganaan – 2 Corinto 8:9.

A. 2 Corinto 8:9 – “Pagkat alam natin ang biyaya ng Panginoong Jesus – bagamat Siya’y mayaman, ay naging dukha dahil sa atin, upang tayo na dukha ay magsiyaman.”


1. “Mayaman” ang ibig sabihin nito ay higit sa kailangan, may masaganang kabuhayan, sapat at 
umaapaw.


B. Layunin ng Diyos na ikaw ay managana upang may maitulong ka sa iba.

III. Pinagpapala ng Diyos ang mga sumusunod sa Kanya – Isias 1:19.

A. Si Abraham ay pinagpala sa lahat ng bagay – Genesis 24:1,35.

B. Si Isaac ay tumanggap ng maka-isangdaang –beses sa panahon ng kagutom – Genesis 26:12.

K. Si Jacob ay pinagpala ng maraming hayop – Genesis 30:43.

D. Si Jose galing sa kulungan tungo sa palasyo, bilang isang bilanggo at naging punong ministro isang araw. Genesis 41:39-41.

E. Inilabas ng Diyos si Moises at ang mga Israelita mula sa Egipto na may mga ginto at pilak – Awit 105:37

MGA TANONG NA PAG-UUSAPAN

· Ibahagi kung ano ang ibig sabihin ng “jubilee” sa iyo

· Paano mo nararanasan ang “jubilee” sa iyong personal na buhay?

· Anong bahagi sa iyong buhay na gusto mong maging masunurin sa Diyos at sa Kanyang Salita?

IPAMUHAY ANG SALITA

Sa linggong ito ay suriin ang ang iyong buhay bilang tugon sa araling ito kung iyong nararanasan ang kakulangan dahil sa di pagsunod sa Diyos at sa Kanyang Salita. Sa linggong ito magpala ka ng isang tao na mayroong pinansiyal  o material na pangangailangan.

ISASAULONG TALATA:

Isaias 1:19 – “Kung kayo ay susunod at tatalima, Pasasaganain ko ang ani ng inyong lupain.”

[21] SI JESUS ANG ATING PAGDIRIWANG (Jubilee) – Part 3

Mamuhay sa Iniutos na Pagpapala ng Diyos

Oktubre 23-29, 2005 [43rd Week TFBC Cell Lessons]

Ang mga kasulatan para sa seryeng ito ay Levitico 25:8-28 at Lucas 4:18-19.

I. Mga tatlong bagay tungkol sa iniutos na pagpapala ng Diyos – Levitico25:21.

A. Ang iniutos na pagpapala ng ay higit sa sapat, ito’y labis na. Ito’y pag-apaw sa bawat bahagi ng iyong buhay tulad ng kagalakan, kapayapaan, kagalingan, pananalapi, pagkakasundo sa pamilya, at kabuuan.

B. Ang iniutos na pagpapala ay di maaaring hadlangan.
K. Ang nasain at disenyo ng Diyos ay dalhin sa iyo ang iniutos na pagpapala.

II. Mga kundisyon para mabuhay sa iniutos na pagpapala ng Diyos – Deuteronomio 28:1-14

A. Kung iyong susundin ang tinig ng Diyos, uutusan Niya ang iyong pagpapala sa iyong kamalig – Deuteronomio 28:2,8.
III. Dalawang halimbawa ng iniutos na pagpapala – I Hari 17:1-6

A. Inutusan ng Diyos ang uwak upang pakainin si Elias sa panahon ng kagutom.

B. Ang babaing balo, ang kanyang anak, at si Elias ay binigyan ng pagkain sa loob ng tatlong taon sa pamamagitan ng iniutos na pagpapala.

IV. Dalawang pamamaraan inuutusan ng Diyos ang pagpapala sa iyong buhay – Malakias 3:8-12.

A. Binubuksan ng Diyos ang durungawan ng kalangitan – ito ay maaaring dumating sa iyo sa pamamagitan ng malikhaing kaisipan at mahusay na imbensiyon.

B. Sasawayin ng Diyos ang mga mananakmal para sa iyong kapakanan – inuutusan ang kaaway na huwag nakawin ang iyong ani.

MGA TANONG NA PAG-UUSAPAN

· Paano ka namumuhay sa iniutos na pagpapala ng Diyos?

· Paano binuksan ng Diyos ang durungawan ng kalangitan para sa iyong buhay?

· Magbahagi ng isang pangyayari kung paano sinaway ng Diyos ang mananakmal para sa iyong kapakanan.

IPAMUHAY ANG SALITA

Sa linggong ito ay basahin mo ang Lucas 12:31-34 sa bawat araw at pagbulayan ang nasain ng Diyos na pagpalain ang iyong buhay. Gumawa ng desisyon na iyong hanaping una ang Kaharian ng Diyos at pawang idaragdag sa iyo ng Diyos ang mga bagay na kailangan mo. Sa bawat araw ay ipahayag mo, “Ako mamumuhay sa lugar ng iniutos na pagpapala.”
ISASAULONG TALATA:

Lucas 12:34 – “Kung nasaan ang iyong kayamanan, ay naroon din ang iyong kalooban.” 

